Anne Margrethe Hausken Nordberg

Anne Margrethe Hausken Nordberg (født 1976) er en norsk orienteringsløper.

Hun er født og oppvokst på Karmøy, er utdannet farmasøyt og er seniorrådgiver i bransjeforeningen  Legemiddelindustrien (LMI).

 Orienteringskarriere 
Hausken Nordberg har gull i VM, EM og i en rekke internasjonale klubbstafetter. Hun løper for Nydalens Skiklub. Tidligere har hun representert både Halden Skiklubb og Bækkelagets SK. Med Bækkelagets SK har hun bl.a. vunnet seks NM-gull i stafett.

Hun løp sitt siste VM i 2019, men konkurrerer fortsatt (2026) for Nydalen og tok NM nr. 40 i 2025.50 års omtale i Aftenposten 23. jan. 2026 

Tilbake i 2005 tok hun VM-sølv på sprintdistansen og på stafetten. Samme år kom hun på tredjeplass i sammendraget i verdenscupen. I 2008 tok hun sine første gull i internasjonale mesterskap med EM-gull i både sprint og langdistanse. På VMs åpningsdag gikk hun til topps i sprinten. I 2009 løp hun for det norske laget som vant VM-gull i stafett. Laget som gikk til topps i ungarske Miskolc besto av Betty-Ann Bjerkreim Nilsen, Hausken selv og ankerkvinne Marianne Andersen.

I 2006 ble hun valgt til leder i Olympiatoppens utøverkomité etter skiskytteren Halvard Hanevold. Hun var den første utøveren fra en ikke-olympisk idrett som bekledde dette vervet.

I 2013 tok hun gull på VM-stafetten sammen med Heidi Østlid Bagstevold og Mari Fasting.

Under VM i 2015 var hun ankerkvinne da Norge tok sin første mesterskapsmedalje i sprintstafett. Sammen med Elise Egseth, Håkon Jarvis Westergård og Øystein Kvaal Østerbø løp hun inn til en historisk sølvmedalje. Det ble også sølvmedalje på stafett sammen de andre gulljentene fra 2013-VM. På begge stafettøvelsene i Skottland var det Danmark som ble for sterke.

Hun har vunnet O-Ringen sammenlagt ved to anledninger i 2008 og 2015.

Hausken er medlem av Olympiatoppens utøverkomité og ambassadør for Right To Play.

 Personlig 
Hun er gift med orienteringsløperen Anders Nordberg og er bosatt i Oslo. Sammen har de tre barn. Den tidligere friidrettsutøveren Veslemøy Hausken er hennes eldre søster.

 Meritter 
 2016: VM-bronse langdistanse
 2016: EM-sølv langdistanse
 2015: VM-sølv stafett
 2015: VM-sølv sprintstafett
 2013: VM-gull stafett
 2008: Vinner av Verdenscupen i orientering
 2008: VM-gull sprint
 2008: EM-gull langdistanse
 2008: EM-gull sprint
 2007: VM-bronse stafett
 2005: VM-sølv stafett
 2005: VM-sølv sprint
 2005: Gull nordisk mesterskap, sprint

 Verdenscupseire 
Nr.DatoStedDistanse 1.    Surrey Hills  Sprint 2.    Ventspils  Sprint (EM) 3.    Ventspils  Langdistanse (EM) 4.    Siggerud  Mellomdistanse 5.    Olomouc  Sprint (VM) 6.    Sälen  Sprint 7.    Sälen  Langdistanse 8.    Sälen  Mellomdistanse 9.    Zürich  Sprint 10.    Arosa  Langdistanse

 Medaljer i norske mesterskap 
Plassering Øvelse ÅrGull  Sprint  2005, 2008, 2012, 2015, 2021Gull  Knockoutsprint  2021Gull  Mellomdistanse  2007, 2010, 2013Gull  Langdistanse  2006, 2016, 2021Gull  Ultralang distanse  2008, 2013, 2015, 2016, 2017, 2024Gull  Nattorientering  2007, 2008, 2009, 2011, 2021Gull  Stafett  2001, 2002, 2003, 2004, 2006, 2007, 2009, 2010, 2012, 2013, 2016, 2019, 2021, 2022, 2023, 2025Gull  Sprintstafett  2015Sølv  Sprint  2004, 2016Sølv  Mellomdistanse  2005, 2006, 2015, 2017, 2023, 2025Sølv  Langdistanse  2005, 2008, 2013, 2014, 2015, 2017, 2019, 2025Sølv  Klassisk distanse  2002Sølv  Ultralang distanse  2011, 2020Sølv  Nattorientering  2004, 2015Sølv  Stafett  2011Bronse  Sprint  2003, 2009Bronse  Knockoutsprint  2023Bronse  Kortdistanse  2001Bronse  Mellomdistanse  2016Bronse  Langdistanse  2007, 2009, 2023Bronse  Nattorientering  2001Bronse  Stafett  1997, 2005, 2015, 2024Bronse  Sprintstafett  2016

 Andre idretter 
Hausken drev tidligere også med skiorientering og friidrett. I 1996 deltok hun på den norske laget som tok stafett-gull i junior-VM i skiorientering sammen med Kristin Uggen og Stine Kirkevik. Hun tok også en individuell sølvmedalje på den klassiske distansen samme år, samt stafett-sølv i 1994.

På friidrettsbanen har hun bl.a. sølv (3000 m) og bronse (1500 m) fra junior-NM. Hun deltok også på Tjalves vinnerlag i Holmenkollstafetten i 2003 og 2005.

 Referanser 

 Eksterne lenker 

 Hauskens hjemmeside

Kategori:Fødsler i 1976
Kategori:Norske orienteringsløpere
Kategori:Norske skiorienterere
Kategori:Verdensmestere i orientering
Kategori:Europamestere i orientering
Kategori:Vinnere av verdenscupen i orientering
Kategori:Kongepokalvinnere i orientering
Kategori:Vinnere av O-ringen
Kategori:Best av de beste-deltakere
Kategori:Norske motbakkeløpere
Kategori:Mesternes Mester-deltakere
Kategori:Norgesmestere i orientering
Kategori:Personer fra Karmøy kommune